b'\n_START_ARTICLE_\n\xc5\xa0ume\xc4\x8da tableta\n_START_PARAGRAPH_\n\xc5\xa0ume\xc4\x8da tableta (tudi \xc5\xa1umenka) je farmacevtska oblika, ki se v vodi raztopi ob spro\xc5\xa1\xc4\x8danju ogljikovega dioksida. Ne uporablja se zgolj za vgrajevanje u\xc4\x8dinkovin, pa\xc4\x8d pa tudi v \xc5\xbeivilski industriji za razli\xc4\x8dne prehrambene dodatke.\n_START_SECTION_\nU\xc4\x8dinkovine\n_START_PARAGRAPH_\nMed u\xc4\x8dinkovinami vgrajujejo v \xc5\xa1ume\xc4\x8de tablete zlasti antipiretike (protibole\xc4\x8dinske u\xc4\x8dinkovine) in antitusike (zdravila proti ka\xc5\xa1lju). Od prehrambenih dodatkov najdemo v \xc5\xa1ume\xc4\x8dih tabletah predvsem vitamine in rudnine (minerale).\n_START_SECTION_\nPrednosti\n_START_PARAGRAPH_\nKer je potrebno \xc5\xa1ume\xc4\x8do tableto pred zau\xc5\xbeitjem raztopiti v vodi, je to zagotovilo, da bo bolnik ob jemanju zdravila popil tudi dovolj teko\xc4\x8dine. Ker je u\xc4\x8dinkovina pri zau\xc5\xbeitju \xc5\xbee raztopljena, se v prebavilih hitreje absorbira in u\xc4\x8dinkuje._NEWLINE_Zdravila, vgrajena v \xc5\xa1ume\xc4\x8de tablete, \xc5\xbeelodec tudi bolje prena\xc5\xa1a, ker so raztopljena v vodi.\n_START_SECTION_\nSlabosti\n_START_PARAGRAPH_\n\xc5\xa0tevilne u\xc4\x8dinkovine in tudi vitamini niso vodotopni. V \xc5\xa1ume\xc4\x8de tablete ne smemo vgraditi tudi tistih u\xc4\x8dinkovin, ki v vodnem okolju niso obstojne._NEWLINE_Z ozirom na obi\xc4\x8dajno sestavo \xc5\xa1umenke vsebujejo relativno veliko koli\xc4\x8dino natrija, ki lahko povzro\xc4\x8di te\xc5\xbeave pri ledvi\xc4\x8dnih bolnikih in bolnikih s povi\xc5\xa1anim krvnim tlakom.'